**NATJEČAJ ZA RAVNATELJA SREDNJE ŠKOLE TINA UJEVIĆA, VRGORAC**

Klasa: 112-01/20-01/04
Ur.broj: 2195-217-06-20-01

 Na temelju članka 40.i 41.Zakona o ustanovama ( NN 76/96, 29/97, 47/99, 35/08, 127/19) i 127. stavka 4. Zakona o odgoju i obrazovanju u osnovnoj i srednjoj školi (NN broj 87/08, 86/09, 92/10, 105/10, 90/11, 5/12, 16/12, 86/12, 94/13, 152/14, 7/17, 68/18, 98/19.) i članka 59. Statuta Srednje škole Tina Ujevića, Vrgorac, Školski odbor Srednje škole Tina Ujevića raspisuje :

NATJEČAJ

Za imenovanje ravnatelj/ice škole :
1.Ravnatelj školske ustanove mora ispunjavati sljedeće nužne uvjete:
završen studij odgovarajuće vrste za rad na radnom mjestu učitelja, nastavnika ili stručnog suradnika u školskoj ustanovi u kojoj se imenuje za ravnatelja , a koji može biti:
a) sveučilišni diplomski studij ili
b) integrirani preddiplomski i diplomski sveučilišni studij ili
c) specijalistički diplomski stručni studij:
d) položen stručni ispit za učitelja, nastavnika ili stručnog suradnika , osim u slučaju iz članka 157.stavka 1. i 2. Zakona
 uvjete propisane člankom 106. Zakona o odgoju i obrazovanju u osnovnoj i srednjoj školi,
najmanje osam godina radnog iskustva u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama

Ravnatelj/ica se imenuje na pet godina.
Uz vlastoručno potpisanu prijavu na natječaj kandidati su dužni priložiti u izvorniku ili ovjerenom presliku kod javnog bilježnika sljedeću dokumentaciju:
- vlastoručno potpisan životopis
- dokaz o ispunjenosti uvjeta koji se odnose na završen studij, odnosno stručna sprema ( diploma),
- dokaz o državljanstvu,
- dokaz o položenom stručnom ispitu (ako je prema zakonskoj obvezi kandidat morao polagati stručni
 ispit) odnosno dokaz da je kandidat oslobođen obveze polaganja stručnog ispita;
- dokaz o stečenim pedagoškim kompetencijama ( za kandidate koji su bili u obvezi stjecanja istih sukladno Zakonu o odgoju i obrazovanju u osnovnoj i srednjoj školi)
- dokaz da kandidat ima najmanje osam godina radnog iskustva u školskim ili drugim ustanovama u sustavu obrazovanja ili u tijelima državne uprave nadležnim za obrazovanje , od čega najmanje pet godina na odgojno –obrazovnim poslovima u školskim ustanovama (potvrda ili uvjerenje ustanove o vrsti poslova i trajanju radnog odnosa te, uz navedeno potvrda ili elektronički zapis o podacima evidentiranim u bazi podataka Hrvatskog zavoda za mirovinsko osiguranje, ne starije od 30 dana od dana objave natječaja).
-potvrdu / uvjerenje nadležnog suda da se protiv kandidata ne vodi kazneni postupak za neko od kaznenih djela iz članka 106.Zakona o odgoju i obrazovanju u osnovnoj i srednjoj školi ( ne starije od 30 dana od objave natječaja );
-program rada za mandatno razdoblje koji će kandidat predstaviti sukladno odredbama Zakona o odgoju i obrazovanju u osnovnoj i srednjoj školi i Statutu škole.

Dodatne kompetencije kandidata za izbor ravnatelja koje se vrednuju su :
- poznavanje stranog jezika,
- osnovne digitalne vještine,
- iskustvo rada na projektima

Dodatne kompetencije za ravnatelja dokazuju se na sljedeći način:

1. Poznavanje stranog jezika dokazuje se preslikom indeksa o završenom kolegiju stranog jezika, diplomom odnosno drugom ispravom o završenom studiju stranog jezika, uvjerenjem odnosno potvrdom ili drugom ispravom škole stranih jezika odnosno druge ovlaštene ustanove ili pravne osobe za edukaciju stranog jezika o završenom stranom jeziku te razini odnosno stupnju .
2. Osnovne digitalne vještine dokazuju se potvrdom odnosno uvjerenjem ili drugom ispravom institucije, ustanove ili ovlaštene pravne osobe za edukaciju u području informacijskih znanosti o završenoj edukaciji stjecanja digitalnih vještina, odnosno diplomom ili drugom ispravom o završenom studiju iz područja informacijskih znanosti.
3. Iskustvo rada na projektima u ulozi voditelja, odgovorne osobe ustanove nositelja ili partnera u projektu, koordinatora ili člana projektnog tima dokazuje se potvrdom, uvjerenjem ili drugom ispravom o sudjelovanju u pripremi ili provedbi pojedinog projekta.
Svi dokazi dostavljaju se u izvorniku ili ovjerenoj preslici.

Na natječaj se ravnopravno mogu javiti osobe oba spola.
Izrazi koji se u ovom natječaju koriste u muškom rodu, odnose se jednako na muški i ženski rod. U radni odnos ne može biti primljena osoba za čiji prijam postoje zapreke za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi.
Kandidati koji ostvaruju pravo prednosti pri zapošljavanju prema posebnim propisima, dužan je u prijavi na natječaj pozvati se na to pravo i priložiti dokaze propisane posebnim zakonom i ima prednost u odnosu na ostale kandidate pod jednakim uvjetima.
Kandidat koji se poziva na pravo prednosti pri zapošljavanju na temelju članka 102.stavka 1.-3.Zakona o hrvatskim braniteljima iz Domovinskog rata i članovima njihovih obitelji ( NN br.121/17), članka 48.f. Zakona o zaštiti vojnih i civilnih invalida rata (NN br. 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03, 148/13, 98/19) i članka 9.Zakona o profesionalnoj rehabilitaciji i zapošljavanju osoba s invaliditetom ( N.N.br. 157/13, 152/14, 39/18 ) , dužan je u prijavi na natječaj pozvati se na to pravo i uz prijavu na natječaj priložiti sve dokaze o ispunjavanju traženih uvjeta te sve dokaze potrebne za ostvarivanje prava prednosti u skladu s posebnim propisima prema kojima to isto pravo ostvaruju te ima prednost u odnosu na ostale kandidate pod jednakim uvjetima.
Kandidati koji se pozivaju na pravo prednosti pri zapošljavanju sukladno odredbama članka 102.Zakona o hrvatskim braniteljima iz Domovinskog rata i članovima njihovih obitelji ( NN br.121/17, 98/19 ) pozivaju se da uz prijavu na natječaj, osim dokaza o ispunjavanju traženih uvjeta iz natječaja prilože i dokaze propisane člankom 103.stavkom 1.Zakona o hrvatskim braniteljima iz Domovinskog rata i članovima njihovih obitelji, a koji su objavljeni i mogu se pronaći na poveznicama Ministarstva hrvatskih branitelja Republike Hrvatske :

[https://branitelji.gov.hr/UserDocsImages//MHB%20MEDVED/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf](https://branitelji.gov.hr/UserDocsImages/MHB%20MEDVED/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf)
Rok za podnošenje prijava je 8 dana od objave natječaja.

Prijave na natječaj sa traženom dokumentacijom i dokazima o ispunjavanju uvjeta iz natječaja dostavljaju se na adresu: Srednja škola Tina Ujevića , Matice hrvatske 8, 21276 Vrgorac , s naznakom „Za natječaj za ravnatelja – ne otvarati “. Nepotpune prijave , odnosno prijave koje ne sadrže sve tražene dokumente ili nemaju dokumente u traženom izvorniku ili presliku ovjerenu kod javnog bilježnika kao i prijave koje pristignu izvan roka neće se razmatrati te se osobe koje podnesu takve prijave ne smatraju kandidatima prijavljenim na natječaj.

Prijavom na natječaj kandidati daju privolu za obradu osobnih podataka u skladu s propisima kojima je propisana zaštita osobnih podataka za svrhu provedbe natječajnog postupka i rezultata natječaja.

O rezultatima natječaja kandidati će biti obavješteni u roku od četrdeset i pet dana od isteka roka za podnošenje prijava na natječaj.
Natječaj je otvoren od 11.03.2020.g. do 18.03.2020.g.

Školski odbor Srednje škole Tina Ujevića, Vrgorac
Predsjednica :Leila Erceg